Ιατρική Σχολή Πανεπιστημίου Αθηνών

Η **Ιατρική Σχολή (ή Τμήμα Ιατρικής)** είναι ένα από τα τέσσερα Τμήματα της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών.

Η Ιατρική Σχολή ιδρύθηκε το 1837 και λειτούργησε ως ένα από τα 4 Τμήματα του Οθώνειου Πανεπιστημίου και αποτελεί την πρώτη Ιατρική Σχολή της Νοτιοανατολικής Ευρώπης. Το 1833 η ιατρική εκπαίδευση γινόταν μέσω του του «Ιατροσυνεδρίου», ενώ το 1835 είχε λειτουργήσει το «Θεωρητικό και Πρακτικό Διαδασκαλικό Κατάστημα Χειρουργείας και Φαρμακοποιίας της Ιατρικής Σχολής».

Στην Ιατρική Σχολή του Πανεπιστημίου Αθηνών είναι εγγεγραμμένοι περίπου 4.000 φοιτητές. Υπηρετούν επίσης μέλη ΔΕΠ, ΕΤΕΠ, ΕΕΔΙΠ Ι και ΙΙ. Υπάρχει το Διοικητικό Προσωπικό και οι εργαζόμενοι της Τεχνικής Υπηρεσίας.

## Ιστορικά Στοιχεία
Το πρώτο Πανεπιστήμιο στην Ελλάδα, το "Πανεπιστήμιο του Οθωνος", ιδρύθηκε το 1837, και περιελάμβανε τις Σχολές Θεολογίας, Νομικών Επιστημών, Ιατρικής και Φιλοσοφίας. Η Ιατρική Σχολή λειτούργησε για πρώτη φορά το 1837, με έμβλημα "τον Ασκληπιό καθήμενο και έχοντα παρά τους πόδας αυτού όφιν πέριξ δε γεγραμμένον: 'Ιατρική Σχολή του Αθήνησι Πανεπιστημίου". Ήδη από τα πρώτα χρόνια λειτουργίας της Σχολής, ως προσαρτήματα για την εκπαίδευση των φοιτητών είχαν χρησιμοποιηθεί το Πολιτικό Νοσοκομείο, η Αστυκλινική, το Μαιευτήριο, το "Οφθαλμοκομείον" (Οφθαλμιατρείο), το Νοσοκομείο των Αφροδισίων Παθών και το Βρεφοκομείο, νοσοκομεία τα οποία δεν υπάγονταν αποκλειστικά στη διοίκηση του Πανεπιστημίου.

Το Πανεπιστήμιο εγκαταστάθηκε αρχικά στην οικία του αρχιτέκτονα Σταμάτη Κλεάνθη, στην Πλάκα, και το 1841 μεταφέρθηκε στο Κεντρικό Κτήριο του Πανεπιστημίου Αθηνών, που κτίσθηκε σε σχέδια του Θεόφιλου Χάνσεν και διακοσμίθηκε απο τον βιεννέζο Ζωγράφο Καρλ Ραλ . Το 1862, μετά την έξωση του Όθωνα το Πανεπιστήμιο μετονομάσθηκε σε "Εθνικό Πανεπιστήμιο". Η φοίτηση στην Ιατρική ήταν κατ' αρχήν τετραετής ενώ ήταν απαραίτητη η "ανελλιπής ακρόασις και άσκησις". Αργότερα, το 1886, η φοίτηση έγινε εξαετής.

Το 1911, με βάση όρο της διαθήκης του ευεργέτη Ιωάννη Δαμπόλη, ο οποίος διέθεσε κολοσσιαία περιουσία για την ίδρυση Πανεπιστημίου το οποίο θα ονομαζόταν Καποδιστριακό, το Πανεπιστήμιο διχοτομήθηκε σε δύο νομικά πρόσωπα με ξεχωριστή νομική υπόσταση: στο "Καποδιστριακό Πανεπιστήμιο" στο οποίο εισήχθησαν οι σχολές Θεολογική, Νομική και Φιλοσοφική και στο "Εθνικό Πανεπιστήμιο" στο οποίο εισήχθησαν η Φυσικομαθηματική και η Ιατρική Σχολή. Με τον οργανισμό του 1932 τα δύο ιδρύματα συνενώθησαν και απετέλεσαν το "*[[Εθνικό και Καποδιστριακό Πανεπιστήμιο Αθηνών|Εθνικόν και Καποδιστριακόν Πανεπιστήμιον Αθηνών]]*".

Το 1953 εντάχθηκε στην Ιατρική Σχολή και η Οδοντιατρική που είχε ιδρυθεί το 1911.

Το 1984 με το προεδρικό διάταγμα 160/12.4.1984 συγκροτήθηκε η Σχολή Επιστημών Υγείας με τέσσερα τμήματα: Ιατρικής, Οδοντιατρικής, Φαρμακευτικής, Νοσηλευτικής.

## Πανεπιστημιακά Νοσοκομεία
μικρογραφία|346x346εσ|Το Αρεταίειο Νοσκομείο.
Οι Κλινικές και τα Εργαστήρια στεγάζονται στα Πανεπιστημιακά Νοσοκομεία Αρεταίειο, Αιγινήτειο και στο Ευγενίδειο Θεραπευτήριο, ιδιοκτησίας του Εθνικού και Καποδιστριακού Πανεπιστημίου Αθηνών, στο Πανεπιστημιακό Γενικό Νοσοκομείο «Αττικόν» καθώς και σε Γενικά Νοσοκομεία της Αθήνας που ανήκουν στο Εθνικό Σύστημα Υγείας. 

Πιο συγκεκριμένα Κλινικές εδράζονται στα κάτωθι Γενικά Νοσοκομείαː

* Γενικό Νοσοκομείο Αθηνών «Αλεξάνδρα»
* Γενικό Νοσοκομείο Αθηνών «Ο Ευαγγελισμός»
* Γενικό Νοσοκομείο Αθηνών «Γεώργιος Γεννηματάς»
* Γενικό Νοσοκομείο Αττικής «ΚΑΤ»
* Γενικό Νοσοκομείο Ελευσίνας «Θριάσιο»
* Γενικό Νοσοκομείο Νέας Ιωνίας «Κωνσταντοπούλειο-Πατησίων»
* Γενικό Νοσοκομείο Νοσημάτων Θώρακος Αθηνών «Η Σωτηρία»
* «Ιπποκράτειο» Γενικό Νοσοκομείο Αθηνών
* «Λαϊκό» Γενικό Νοσοκομείο Αθηνών 
* Νοσοκομείο «Ανδρέας Συγγρός»
* Νοσοκομείο Παίδων «Η Αγία Σοφία»
* Νοσοκομείο Παίδων «Παναγιώτη & Αγλαΐας Κυριακού»

## Τομείς
Η Ιατρική Σχολή Αθηνών αποτελείται από 6 Τομείς:

* Τομέας Βασικών Ιατρικών Επιστημών
* Κλινικοεργαστηριακός Τομέας
* Τομέας Παθολογίας
* Χειρουργικός Τομέας
* Τομέας Υγείας Μητέρας - Παιδιού
* Τομέας Κοινωνικής Ιατρικής - Ψυχιατρικής και Νευρολογίας

## Κλινικές και Εργαστήρια

### Εργαστήρια

* Α’ Εργαστήριο Ακτινολογίας στο Αρεταίειο Νοσοκομείο
* B' Εργαστήριο Ακτινολογίας στο Πανεπιστημιακό Γενικό Νοσοκομείο «Αττικόν»
* Αιματολογικό Εργαστήριο - Μονάδα Αιμοδοσίας στο Πανεπιστημιακό Γενικό Νοσοκομείο «Αττικόν»
* Αιματολογικό Εργαστήριο - Μονάδα Αιμοδοσίας στο Αρεταίειο Νοσοκομείο
* Εργαστήριο Βιολογίας στην Ιατρική Σχολή (Γουδή)
* Εργαστήριο Βιολογικής Χημείας στην Ιατρική Σχολή (Γουδή)
* Εργαστήριο Ιατρικής Γενετικής στο Χωρέμειο Ερευνητικό Εργαστήριο του Νοσοκομείου Παίδων «Η Αγία Σοφία»
* Εργαστήριο Διαγνωστικής Κυτταρολογίας στο Πανεπιστημιακό Γενικό Νοσοκομείο «Αττικόν»
* Εργαστήριο Έρευνας Παθήσεων Μυοσκελετικού Συστήματος στο Γενικό Νοσοκομείο Αττικής «ΚΑΤ»
* Εργαστήριο Ιατρικής Φυσικής στην Ιατρική Σχολή (Γουδή)
* Εργαστήριο Ιατροδικαστικής και Τοξικολογίας στην Ιατρική Σχολή (Γουδή)
* Εργαστήριο Ιστολογίας και Εμβρυολογίας στην Ιατρική Σχολή (Γουδή)
* Εργαστήριο Κλινικής Βιοχημείας στο Πανεπιστημιακό Γενικό Νοσοκομείο «Αττικόν»
* Εργαστήριο Κλινικής Μικροβιολογίας στο Πανεπιστημιακό Γενικό Νοσοκομείο «Αττικόν»
* Εργαστήριο Μικροβιολογίας στην Ιατρική Σχολή (Γουδή)
* Α’ Εργαστήριο Παθολογικής Ανατομικής στην Ιατρική Σχολή (Γουδή)
* Β΄ Εργαστήριο Παθολογικής Ανατομικής στο Πανεπιστημιακό Γενικό Νοσοκομείο «Αττικόν»
* Εργαστήριο Φυσιολογίας - «Φυσιολογείον» στην Ιατρική Σχολή (Γουδή)
* Εργαστήριο Φαρμακολογίας στην Ιατρική Σχολή (Γουδή)
* Εργαστήριο Ανατομίας - «Ανατομείο» στην Ιατρική Σχολή (Γουδή)
* Εργαστήριο Πειραματικής Χειρουργικής και Χειρουργικής Έρευνας «Ν.Σ. Χρηστέας» στην Ιατρική Σχολή (Γουδή)
* Εργαστήριο Παθολογικής Φυσιολογίας στην Ιατρική Σχολή (Γουδή) / Κλινική Παθολογικής Φυσιολογίας στο «Λαϊκό» Γενικό Νοσοκομείο Αθηνών
* Εργαστήριο Υγιεινής, Επιδημιολογίας και Ιατρικής Στατιστικής στην Ιατρική Σχολή (Γουδή)
* Παθολογοανατομικό Εργαστήριο στο Αρεταίειο Νοσοκομείο
* Μικροβιολογικό Εργαστήριο στο Αρεταίειο Νοσοκομείο
* Κυτταρολογικό Εργαστήριο στο Αρεταίειο Νοσοκομείο
* Εργαστήριο Ιστορίας της Ιατρικής και Ιατρικής Ηθικής στην Ιατρική Σχολή (Γουδή)
* Εργαστήριο Οικονομικών της Υγείας στην Ιατρική Σχολή (Γουδή)

### Κλινικές

* A' Αγγειοχειρουργική Κλινική στο Πανεπιστημιακό Γενικό Νοσοκομείο «Αττικόν»
* Β' Αγγειοχειρουργική Κλινική στο «Λαϊκό» Γενικό Νοσοκομείο Αθηνών 
* Αιματολογική Κλινική και Μονάδα Μεταμόσχευσης Μυελού των Οστών στο «Λαϊκό» Γενικό Νοσοκομείο Αθηνών
* Α’ Κλινική Αναισθησιολογίας - Κέντρο Πόνου και Παρηγορικής Αγωγής στο Αρεταίειο Νοσοκομείο
* Β’ Κλινική Αναισθησιολογίας στο Πανεπιστημιακό Γενικό Νοσοκομείο «Αττικόν»
* A' Κλινική Αφροδισίων και Δερματικών Νόσων στο Νοσοκομείο «Ανδρέας Συγγρός»
* Β' Κλινική Αφροδισίων και Δερματικών Νόσων στο Πανεπιστημιακό Γενικό Νοσοκομείο «Αττικόν»
* Α' Κλινική Εντατικής Θεραπείας στο Γενικό Νοσοκομείο Αθηνών «Ο Ευαγγελισμός»
* Β' Κλινική Εντατικής Θεραπείας στο Πανεπιστημιακό Γενικό Νοσοκομείο «Αττικόν»
* Γ' Κλινική Εντατικής Θεραπείας στο «Ευγενίδειο Θεραπευτήριο»
* Γαστρεντερολογική Κλινική στο «Λαϊκό» Γενικό Νοσοκομείο Αθηνών 
* Κλινική Στοματικής και Γναθοπροσωπικής Χειρουργικής στο Πανεπιστημιακό Γενικό Νοσοκομείο «Αττικόν»
* Θεραπευτική Κλινική και Ομώνυμο Εργαστήριο στο Γενικό Νοσοκομείο Αθηνών «Αλεξάνδρα»
* Θωρακοχειρουργική Κλινική στο Πανεπιστημιακό Γενικό Νοσοκομείο «Αττικόν»
* Α’ Καρδιολογική Κλινική και το Ομώνυμο (Α’ Καρδιολογικό – Αιμοδυναμικό) Εργαστήριο στο «Ιπποκράτειο» Γενικό Νοσοκομείο Αθηνών
* Β’ Καρδιολογική Κλινική στο Πανεπιστημιακό Γενικό Νοσοκομείο «Αττικόν»
* Γ' Καρδιολογική Κλινική στο Γενικό Νοσοκομείο Νοσημάτων Θώρακος Αθηνών «Η Σωτηρία»
* Καρδιοχειρουργική Κλινική στο Πανεπιστημιακό Γενικό Νοσοκομείο «Αττικόν»
* Α΄ Μαιευτική και Γυναικολογική Κλινική στο Γενικό Νοσοκομείο Αθηνών «Αλεξάνδρα»
* Β΄ Μαιευτική και Γυναικολογική Κλινική στο Αρεταίειο Νοσοκομείο
* Γ΄ Μαιευτική και Γυναικολογική Κλινική στο Πανεπιστημιακό Γενικό Νοσοκομείο «Αττικόν»
* Νεογνολογική Κλινική στο Αρεταίειο Νοσοκομείο
* Α' Νευρολογική Κλινική στο Αιγινήτειο Νοσοκομείο
* Β' Νευρολογική Κλινική στο Πανεπιστημιακό Γενικό Νοσοκομείο «Αττικόν»
* Α΄ Νευροχειρουργική Κλινική στο Γενικό Νοσοκομείο Αθηνών «Ο Ευαγγελισμός»
* Β΄ Νευροχειρουργική & Νευροτραυματιολογική Κλινική στο Πανεπιστημιακό Γενικό Νοσοκομείο «Αττικόν»
* Νεφρολογική Κλινική στο Αρεταίειο Νοσοκομείο
* Κλινική Νεφρολογίας και Μεταμόσχευσης Νεφρού στο «Λαϊκό» Γενικό Νοσοκομείο Αθηνών 
* Α' Ορθοπαιδική Χειρουργική Κλινική στο Πανεπιστημιακό Γενικό Νοσοκομείο «Αττικόν»
* Β' Ορθοπαιδική Χειρουργική Κλινική στο Γενικό Νοσοκομείο Νέας Ιωνίας «Κωνσταντοπούλειο-Πατησίων»
* Γ' Ορθοπαιδική Χειρουργική Κλινική στο Γενικό Νοσοκομείο Αττικής «ΚΑΤ»
* Α' Ουρολογική Κλινική στο «Λαϊκό» Γενικό Νοσοκομείο Αθηνών 
* Β' Ουρολογική Κλινική στο «Σισμανόγλειο» Γενικό Νοσοκομείο Αττικής
* Γ' Ουρολογική Κλινική στο Πανεπιστημιακό Γενικό Νοσοκομείο «Αττικόν»
* Α' Οφθαλμολογική Κλινική στο Γενικό Νοσοκομείο Αθηνών «Γεώργιος Γεννηματάς»
* Β' Οφθαλμολογική Κλινική στο Πανεπιστημιακό Γενικό Νοσοκομείο «Αττικόν»
* Α' Παθολογική Κλινική στο «Λαϊκό» Γενικό Νοσοκομείο Αθηνών 
* Β' Παθολογική Κλινική στο «Ιπποκράτειο» Γενικό Νοσοκομείο Αθηνών
* Γ' Παθολογική Κλινική στο Γενικό Νοσοκομείο Νοσημάτων Θώρακος Αθηνών «Η Σωτηρία»
* Δ' Παθολογική Κλινική στο Πανεπιστημιακό Γενικό Νοσοκομείο «Αττικόν»
* Α' Παιδιατρική Κλινική στο Νοσοκομείο Παίδων «Η Αγία Σοφία»
* Β' Παιδιατρική Κλινική στο Νοσοκομείο Παίδων «Παναγιώτη & Αγλαΐας Κυριακού»
* Γ' Παιδιατρική Κλινική στο Πανεπιστημιακό Γενικό Νοσοκομείο «Αττικόν»
* Παιδοχειρουργική Κλινική στο Πανεπιστημιακό Γενικό Νοσοκομείο «Αττικόν»
* Παιδοψυχιατρική Κλινική στο Νοσοκομείο Παίδων «Η Αγία Σοφία»
* Α' Πνευμονολογική Κλινική στο Γενικό Νοσοκομείο Νοσημάτων Θώρακος Αθηνών «Η Σωτηρία»
* Β' Πνευμονολογική Κλινική στο Πανεπιστημιακό Γενικό Νοσοκομείο «Αττικόν» 
* Α' Προπαιδευτική Παθολογική Κλινική στο «Λαϊκό» Γενικό Νοσοκομείο Αθηνών 
* Β' Προπαιδευτική Παθολογική Κλινική στο Πανεπιστημιακό Γενικό Νοσοκομείο «Αττικόν» 
* Α' Προπαιδευτική Χειρουργική Κλινική στο «Ιπποκράτειο» Γενικό Νοσοκομείο Αθηνών
* Β' Προπαιδευτική Χειρουργική Κλινική στο «Λαϊκό» Γενικό Νοσοκομείο Αθηνών
* Κλινική Πλαστικής Χειρουργικής στο Γενικό Νοσοκομείο Ελευσίνας «Θριάσιο»
* Α' Χειρουργική Κλινική στο «Λαϊκό» Γενικό Νοσοκομείο Αθηνών
* Β' Χειρουργική Κλινική στο Αρεταίειο Νοσοκομείο

* Γ' Χειρουργική Κλινική στο Πανεπιστημιακό Γενικό Νοσοκομείο «Αττικόν» 
* Δ' Χειρουργική Κλινική στο Πανεπιστημιακό Γενικό Νοσοκομείο «Αττικόν» 
* Ε' Χειρουργική Κλινική στο «Ευγενίδειο Θεραπευτήριο»
* Α' Ψυχιατρική Κλινική στο Αιγινήτειο Νοσοκομείο
* Β' Ψυχιατρική Κλινική στο Πανεπιστημιακό Γενικό Νοσοκομείο «Αττικόν» 
* Α' Ωτορινολαρυγγολογική Κλινική στο «Ιπποκράτειο» Γενικό Νοσοκομείο Αθηνών
* Β' Ωτορινολαρυγγολογική Κλινική στο Πανεπιστημιακό Γενικό Νοσοκομείο «Αττικόν» 
* Κλινική Επειγόντων Περιστατικών στο Πανεπιστημιακό Γενικό Νοσοκομείο «Αττικόν» 

## Μουσεία

### Ανθρωπολογικό Μουσείο
Το Ανθρωπολογικό Μουσείο της Ιατρικής Σχολής του Πανεπιστημίου Αθηνών ιδρύθηκε το 1886 και είναι ένα από τα αρχαιότερα Μουσεία του Ανθρώπου στην Ευρώπη. Τον κύριο κορμό των επιστημονικών συλλογών του Ανθρωπολογικού Μουσείου αποτελούν οι σκελετικές σειρές που καλύπτουν το σύνολο το ελλαδικού γεωγραφικού χώρου και αντιπροσωπεύουν πληθυσμούς όλων των χρονολογικών και πολιτισμικών περιόδων του αρχαίου ελληνικού κόσμου.

### Εγκληματολογικό Μουσείο

Το Εγκληματολογικό Μουσείο ανήκει στην Ιατρική Σχολή του Εθνικού και Καποδιστριακού Πανεπιστημίου Αθηνών και στεγάζεται σε ειδικά διαμορφωμένο χώρο του Εργαστηρίου Ιατροδικαστικής και Τοξικολογίας. Αποτελεί το πρώτο Πανεπιστημιακό Μουσείο με αντικείμενο την Ιατροδικαστική και την Εγκληματολογία. Το Μουσείο καταγράφει την ιστορία του εγκλήματος στον ελληνικό χώρο κατά τον 19ο και τον 20ο αιώνα, μέσω της συλλογής, ταξινόμησης και ανάδειξης πειστηρίων εγκλήματος, τα οποία χρησιμοποιήθηκαν κατά το παρελθόν για την άσκηση βίας.

### Μουσείο Φυσιολογίας “Γεώργιος Κοτζιάς”
Το Μουσείο Φυσιολογίας “Γεώργιος Κοτζιάς”, στεγάζεται σε ειδικά διαμορφωμένο χώρο του Εργαστηρίου Φυσιολογίας της Ιατρικής Σχολής του ΕΚΠΑ. Οι συλλογές του μουσείου κατατάσσονται σε θεματικές ενότητες και ειδικότερα λειτουργούν δύο εξειδικευμένες συλλογές: α) Ιστορικών Οργάνων και Χαρτών Φυσιολογίας και β) Ιστορικού Αρχείου Γ. Κοτζιά.

### Μουσείο Παθολογικής Ανατομικής
Το Μουσείο Παθολογικής Ανατομικής  στεγάζεται σε ειδικά διαμορφωμένο χώρο του Α’ Εργαστηρίου Παθολογικής Ανατομικής της Ιατρικής Σχολής ΕΚΠΑ και περιλαμβάνει την ιστορική συλλογή Rokitansky, εμπλουτισμένη από τον 19ο αιώνα μέχρι σήμερα με μεγάλο αριθμό παθολογοανατομικών εκθεμάτων.

## Εξωτερικοί σύνδεσμοι

* Επίσημη Ιστοσελίδα Σχολής Επιστημών Υγείας ΕΚΠΑ
* Επίσημη Ιστοσελίδα Ιατρικής Σχολής ΕΚΠΑ/

Κατηγορία:Εθνικό και Καποδιστριακό Πανεπιστήμιο Αθηνών